ผู้บริหารไทยคมได้จังหวะขายหุ้นกำเงินสด
ผู้บริหารไทยคม แจ้ง ก.ล.ต. ขายหุ้นออก 2 แสนหุ้น
16 มิ.ย. 2553

ผู้บริหารไทยคม แจ้ง ก.ล.ต. ขายหุ้นออก 2 แสนหุ้น 
รายงานข่าวจากสำนักงานคณะกรรมการกำกับหลักทรัพย์และตลาดหลักทรัพย์(ก.ล.ต.)  เปิดเผยว่า    ได้รับรายงานการขายหุ้นของนายไพบูลย์ ภานุวัฒน์วงศ์ ผู้บริหารบริษัทไทยคม(THCOM)  ตาม แบบรายงาน  การถือหลักทรัพย์ของผู้บริหาร(59-2) ที่ระบุว่าเมื่อวันที่ 14 มิ.ย.2553ได้ขายหุ้นออกจำนวน 2 แสนหุ้นในราคาหุ้นละ 7บาท และจะได้รับเงินจากการขายหุ้นทั้งสิ้น 1.4ล้านบาท
ทั้งนี้เมื่อวันที่ 14 มิ.ย. 2553 มีข่าวออกมาว่ารัฐบาลกำลังเจรจาขอซื้อคืนดาวเทียมไทยคมจากกองทุนเทมาเสกส่งผลให้ราคาหุ้นไทยคอมเพิ่มขึ้นอย่างรุนแรงโดยราคาเพิ่มจาก 5.65  บาท มา ปิดที่ 7. 05   บาท เมื่อวันที่ 14  มิ.ย .และเพิ่มมาอย่างต่อเนื่อง และ ล่าสุดราคาหุ้นซื้อขายที่  6.80 บาท  ปรับตัลดลง 0.40 บาทจากวันก่อนหน้า
บล.ธนชาต   ระบุว่า  วันนี้หุ้นTHCOM  อาจโดนเทขาย เพราะเสี่ยงติดหุ้นร้อนที่ต้องเทรดด้วยบัญชีเงินสด แต่การที่ราคาหุ้น THCOM ปรับตัวลดลง ลดลงจะเป็นจังหวะให้เข้าซื้อ เก็งกำไรจาก 2 เรื่อง รัฐบาลไทยสนใจธุรกิจดาวเทียมของTHCOM และปีนี้มีโอกาสพลิกมามีกำไรปกติเป็นครั้งแรกในรอบ 6 ปีให้ เป้าระยะยาว 8-9 บาท
นอกจากนี้นายวิเชียร เมฆตระการ  หัวหน้าคณะเจ้าหน้าที่ผู้บริหาร  บริษัท แอดวานซ์ อินโฟร์ เซอร์วิส (ADVANC)หรือเอไอเอส ได้รายงานการขายหุ้นของ เอไอเอส โ ดยขายเมื่อวันที่ 11 มิ.ย. 2553 จำนวน 5.3 หมื่นหุ้นในราคาหุ้นละ 82.25 บาท และได้รับเงินจำนวน 4.77 ล้านบาท